ตลาดหุ้นบ่ายเปิดมาร่วงต่อ
หุ้นภาคบ่ายยังคงปรับตัวลงอย่างต่อเนื่องคาดว่าขาดแรงสนับสนุนที่ทำให้ดัชนีฟื้นตัวอย่างชัดเจน
12 มี.ค. 2553

หุ้นภาคบ่ายยังคงปรับตัวลงอย่างต่อเนื่องคาดว่าขาดแรงสนับสนุนที่ทำให้ดัชนีฟื้นตัวอย่างชัดเจน 
ตลาดหุ้นภาคบ่ายเปิดมาดัชนีก็ปรับลงต่อที่ 724.56 ลดลง 1.39 จุด หรือ (0.19%) จุด ซึ่งคาดว่าขาดแรงสนับสนุนที่ทำให้ดัชนีฟื้นตัวอย่างชัดเจน และพร้อมปรับตัวตัวร่วงเสมอ สังเกตจากปริมาณการซื้อขายที่เบาบางมากในช่วงเช้า เพียง 6,800 ล้านบาทเท่านั้น เนื่องจากน้ำหนักการลงทุนยังคงให้ความสำคัญกับการชุมนุมของกลุ่มเสื้อแดงต่อ 
ทั้งนี้ นักวิเคราะห์ประเมินสถานการณ์ดัชนีค่อนข้างเต็มไปด้วยความอ่อนไหว และคงยากที่ดัชนีในวันนี้จะขึ้นไปยืนเหนือ 728.68 จุด ซึ่งเป็นระดับสูงสุดในช่วงเช้า และทำได้ดีที่สุดก็คงได้แต่ลุ้นว่าขออย่าให้ร่วงต่ำกว่า 716 จุด